Diari Oficial de la Generalitat Valenciana


Sumari del DOGV 9496, del 23-12-2022 (2022/12742)

ACORD de 16 de desembre de 2022, del Consell, pel qual, per a l'exercici pressupostari 2022, queden subjectes a control financer permanent en substitució de la intervenció prèvia, determinats expedients relatius a beques i ajudes destinades a treballadors i treballadores desocupats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12271


Data del document
:   16-12-2022

Organisme emissor
:   Conselleria d'Hisenda i Model Econòmic

Tipus de document
:   Acord

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

ACORD de 16 de desembre de 2022, del Consell, pel qual, per a l'exercici pressupostari 2022, queden subjectes a control financer permanent en substitució de la intervenció prèvia, determinats expedients relatius a beques i ajudes destinades a treballadors i treballadores desocupats. [2022/12217]  
L'aplicació de la Resolució de 23 de juny de 2022, del director general de LABORA per la qual s'aprova la convocatòria per a la concessió de beques i ajudes per a les persones treballadores desocupades que participen en accions formatives finançades en el marc de l'oferta formativa de LABORA en aplicació de l'Ordre TMS/368/2019, de 28 de març (DOGV 9372, 30 de juny), comportarà la necessària tramitació en el present exercici d'un important nombre d'expedients.  
  
En conseqüència, es considera adequada l'aplicació del control financer permanent, en substitució de la intervención previa, als citats expedients.  
L'article 98.2 de la 1/2015, de 6 de febrer, Hisenda Pública, del Sector Públic Instrumental i de Subvencions, habilita al Consell, a proposta de la Intervenció General de la Generalitat, per a acordar de forma motivada l'aplicació del control financer permanent, en substitució de la funció interventora en els òrgans de l'Administració de la Generalitat o organismes autònoms dependents d'aquesta, bé respecte de tota la seua activitat o exclusivament respecte d'algunes àrees de gestió. Aquests acords, així com els motius que els justifiquen, han de ser publicats en el Diari Oficial de la Generalitat Valenciana en el termini màxim de vint dies des de la seua aprovació.  
En virtut de l'anterior, vista la proposta de la Intervenció General, el Consell, a proposta del conseller d'Hisenda i Model Econòmic  
  
  
ACORDA  
  
Per al present exercici 2022, queden subjectes a control financer permanent, en substitució de la intervenció prèvia, a més dels expedients que preveu l'apartat quart de l'Acord de 24 d'agost de 2012, del Consell, pel qual es determinen els aspectes addicionals que ha de comprovar la Intervenció en l'exercici de la fiscalització de la despesa, els expedients derivats de la Resolució de 23 de juny de 2022, del director general de LABORA, per la qual s'aprova la convocatòria per a la concessió de beques i ajudes per a les persones treballadores desocupades que participen en accions formatives finançades en el marc de l'oferta formativa de LABORA en aplicació de l'Ordre TMS/368/2019, de 28 de març, tramitats pel Servei Valencià d'Ocupació i Formació.  
  
  
València, 16 de desembre de 2022  
  
La consellera secretaria  
AITANA MAS MAS